चालु आवमा मुलुकको औद्योगिक उत्पादनमा उल्लेख्य वृद्धि हुने देखिएको छ । मुलुकभर नै विद्युत्भार कटौतीको अन्त्य, औद्योगिक वातावरण तथा सरकारको उद्योगमैत्री नीतिका कारण औद्योगिक उत्पादन बढ्ने अवस्था देखिएको हो । ऊर्जा आपूर्तिमा सुधार, आपूर्ति व्यवस्थामा सहजता र प्रत्यक्ष वैदेशिक लगानीमा भएको वृद्धिले अपेक्षानुरुप औद्योगिक क्षेत्रको वृद्धिदर हासिल गर्न सहयोग पुग्ने अनुमान गरिएको छ ।
